Кито Лоренц
На един поздрав

Превод от немски: Венцеслав Константинов, —

chitanka.info

На хълма по пътеката към църквата

заровеното с плуг: което някога

небето е приветствало,

каменливите поля и ниви

му отказват старата си благодарност,

изчерпани мълчат.

Изкоренен е сенчестият храст

където спяха ветровете

и гнездяха птици.

Непоколебимата уста, затворена

не чува словото, неподкрепено

от могъща длан.

А покрай пътя се души

реката, дъжд отнася

рохкавата почва, буря

я отвява. Клетата земя

сега гнездо без песни, ах,

помози Бог.

2002

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.